דב איסר הכהן קוק

הרב דב איסר הכהן קוק (נולד בב' בתשרי ה'תשי"ז, 7 בספטמבר 1956)  הוא מקובל ישראלי המתגורר בטבריה. חיבר למעלה ממאה וחמישים ספרים בתורת הנגלה והנסתר.

ביוגרפיה
נולד לשושנה ולרב נחום קוק, מרבני העיר רמת גן ונכד לרב רפאל קוק, רבה של טבריה.למד בישיבת קול תורה ובישיבת פוניבז', שם התקרב למשגיח רבי יחזקאל לווינשטיין ולאחר נישואיו פנה ללימודי קבלה. בשנות השמונים עבר הרב דב קוק לטבריה. הוא מתגורר בדירה שהייתה של סבו ולומד בבית המדרש הצמוד ששימש גם הוא את הסב. סביבו התקבצו תלמידים, רובם בעלי תשובה. אף שהוא אשכנזי-ליטאי, הוא מתפלל בנוסח עדות המזרח ובהגייה ספרדית. שיטתו משלבת את תורות הרמח"ל, תנועת המוסר והתניא. בחלק מהתפילות הוא משלב כלי נגינה והקדיש נאמר גם הוא בניגון. הרב קוק נוהג לשמש כשליח ציבור בחזרת הש"ץ. בשנת 2006 עלה הרב קוק להר הבית.אשתו היא הרבנית הדרשנית לאה קוק, בתו של הרב יצחק זילברשטיין, העומדת במרכז הסרט התיעודי "התיקון". בנם הבכור נשוי לבתו של הרב יוסף אפרתי.

סגנון חייו של הרב קוק סגפני. הוא עטוף בכמה טליתות-קטן, לובש בשבתות בגדי לבן, וסדר יומו כולל שעות רבות של תפילות ולימוד. עיקר לימודו עוסק בסוגיות התלמוד, אולם הוא מקדיש שעות רבות גם ללימוד קבלה.

חיבר למעלה ממאתים ספרים על התורה, על הש"ס ועל התפילה. בשנת ה'תשע"ט הוקם מכון "שפתי כהן" המוציא לאור את כתביו.

בעקבות טענות על בעיות בגיטין שערך, פסק בית הדין הרבני האזורי בטבריה כי אסור לו לערוך גיטין, וכי "מי שערך גט אצל הרב קוק צריך להגיע לבית הדין הרבני טבריה לצורך הסדרת הגט מחדש". הרב קוק קיבל את פסק בית הדין והודיע שקיבל על עצמו לא לסדר גיטין.

מספריו

קישורים חיצוניים
 
 שיעורים לצפייה באתר בינינו
 עלון שפתי כהן בפורום אוצר החכמה
 כתבה על ההגדה של פסח שפתי כהן, אתר JDN
 
 יענקי קצבורג, ראיון חג נדיר עם המקובל הרב דב קוק שחיבר 150 ספרים, ואשתו הרבנית, באתר כל הזמן, י"ג בתשרי ה'תשע"ח 3 באוקטובר 2017

הערות שוליים

משפחת מנדלבוים
דב
משפחת אלישיב
משפחת אריה לייב שפירא
רבנים חרדים ישראלים
רבנים מקובלים
טבריה: רבנים
בוגרי ישיבת קול תורה
בוגרי ישיבת פוניבז'
מחברי ספרי מוסר ומחשבה
פרשני הגדה של פסח
משפחת אריה לוין
ישראלים שנולדו ב-1956